OpenLLM-France/wikimedia huggingface dataset:
# King's Cross

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Kings Cross a c'hell bezañ:
* Kings Cross (Londrez): un takad e Kreiz Londrez (R.U.)
** Porzh-houarn King's Cross: unan eus porzhioù-houarn pennañ Londrez (R.U.)a major London railway terminus
*** Metro King's Cross St. Pancras: un arsavlec'h metro e Londrez tost ouzh Porzh-houarn King's Cross
* Kings Cross (Aostralia) - un takad eus kêr Sydney en Aostralia
** Porzh-houarn Kings Cross (Aostralia): un arsavlec'h metro e Sydney en Aostralia
Ivez:
# King Records (Japan)

King Records Company, Limited (キングレコード株式会社, Kingu Rekōdo Kabushiki gaisha) a zo un ti-embann pladennoù japanat krouet e 1931. Da gentañ e oa ur skourr eus Kōdansha, distaget e voe er bloavezhioù 1950. E-touezr ar pladennoù embannet gantañ hag a reas berzh emañ re The Peanuts, Miho Nakayama, Megumi Hayashibara, Yuki Uchida. Gant King Records e vez skignet ivez pladnenoù Piccolo Town (Up-Front Works), hag a zo arbennikaet war arzourien Hello! Project (Berryz Koubou, v-u-den, Maki Goto). Gant King Records ez eus bet produet ivez c'hoarioù video evit PC-88, Famicom ha MSX2.

## Liamm diavaez

* Lec'hienn ofisiel
# King Vidor

King Wallis Vidor, bet ganet d'an 8 a viz C'hwevrer 1894 e Galveston hag aet da Anaon d'ar 1añ a viz Du 1982 e Paso Robles (Stadoù-Unanet), a oa ur filmaozour ha produour stadunanat.
# Kinder Bueno

Kinder Bueno zo ur varrenn chokoladet kenderc'het gant Ferrero.
Gwerzhet e vez en Italia abaoe 1978, hag en Alamagn abaoe 1991.

## Liamm diavaez

* (it) Load kefridiel
# La Revilla y Ahedo

La Revilla y Ahedo zo ur gumun eus Spagn, e proviñs Burgos, e rannvro emren Kastilha ha León. An niver annezidi zo 95 (2023).
# La Revue des Échecs

La Revue des Échecs (Kazetenn an Echedoù) a zo ur gazetenn c'hallek embannet e Bro-C'hall. Embannet e veze bep tri miz betek ar bloavezhioù 1990.
# La Riche

La Riche :
| An ti-kêr. ||
| Bro | Touren |
| Melestradurezh ||
| Stad | Frañs |
| Rannvro | Centre |
| Departamant | Indre-et-Loire |
| Arondisamant | Teurgn |
| Kanton | Ballan-Miré |
| Kod kumun | 37195 |
| Kod post | 37520 |
| Maer Amzer gefridi | Wilfried Schwartz 2014-2020 |
| Etrekumuniezh | Communauté d'agglomération Tour(s) Plus |
| Lec'hienn web | http://www.ville-lariche.fr |
| Poblañsouriezh ||
| Poblañs | 10 372 ann. (2020) |
| Stankter | 1 270 ann./km² |
| Douaroniezh ||
| Daveennoù lec'hiañ | |
| Uhelderioù | bihanañ 43 m — brasañ 51 m |
| Gorread | 8,17 km² |
| kemmañ |
La Riche a zo ur gumun c'hall eus an departamant Indre-et-Loire, er rannvro Centre, 10 372 a dud enni hervez niveradeg poblañs 2020.

## Kastell

Enni emañ kastell Plessis-lez-Tours, kastell brudet ar roue Loeiz XI.
* ↑ Roadennoù ofisiel e lec'hienn an EBSSA
# La Rinconada de la Sierra

La Rinconada de la Sierra zo ur gumun e Spagn, e Proviñs Salamanca, e kumuniezh emren Kastilha ha León.
# La Repubblica

La Repubblica (ar Republik en italianeg) zo unan eus brudetañ kazetennoù pemdeziek Italia. Embannet e vez gant ar stroll Gruppo editoriale L’Espresso. Bez' eo an eil kazetenn gwerzhet ar muiañ en Italia, goude Corriere della Sera.
Savet e oa bet e 1976 e Roma ha deuet e oa an niverenn gentañ er-maez d'ar 14 a viz Genver 1976. Ur gazetenn eus an tu-kreiz-kleiz eo. Skignet e veze 636 577 skouerenn bemdez, well-wazh, e 2005. Meur a embannadur rannvroel zo, e Roma, Milano, Torino, Bologna, Genova, Firenze, Naplez, Palermo, Parma ha Bari. Visto che del pd Kenlabourat a ra La Repubblica gant kazetennoù pemdeziek eus broioù all en Europa en aozadur Leading European Newspaper Alliance (LENA), ennañ Die Welt eus Alamagn, El País eus Spagn, Le Figaro eus Bro-C'hall, Le Soir eus Belgia, Tages-Anzeiger ha Tribune de Genève eus Suis.

## Liamm diavaez

* Lec'hienn La Repubblica
# La Rioja

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
La Rioja zo un anv spagnolek, e Spagn hag en Arc'hantina,

## Gwelout ivez

* Rioja
# La Rinconada

La Rinconada zo ur gumun e Spagn e proviñs Sevilla, en Andalouzia.
# La Revanche (Maupassant)

La Revanche zo un danevell gant Guy de Maupassant.
# La Rioja (proviñs)

La Rioja zo unan eus an 23 froviñs a ya d'ober Republik Arc'hantina. Kêr La Rioja eo anv ar gêr-benn.

## Liammoù diavaez

a vo kavet e Wikimedia Commons.
* Proviñsoù Arc'hantina
An 23 froviñs :
Buenos Aires •
Catamarca •
Chaco •
Chubut •
Córdoba •
Corrientes •
Entre Ríos •
Formosa •
Jujuy •
La Pampa •
La Rioja •
Mendoza •
Misiones •
Neuquén •
Río Negro •
Salta •
San Juan •
San Luis •
Santa Cruz •
Santa Fe •
Santiago del Estero •
Tierra de Fuego •
Tucumán
Evit an distrito federal, klask Kêr Buenos Aires :
# La Rioja (Spagn)

Marteze emaoc'h o klask ar pennadoù Rioja pe La Rioja.
La Rioja, pe ar Rioja e brezhoneg, zo unan eus ar 17 kumuniezh emren bet krouet e Spagn e 1982. E norzh Spagn emañ, er su da Vro-Vask. N'eus nemet ur broviñs enni. Logroño eo ar gêr-benn.

## Kumuniezhioù amezek

* Euskadi ha Nafarroa en hanternoz hag er sav-heol,
* Kastilha ha León er c'hreisteiz hag er c'huzh-heol.

## Pennadoù kar

* La Rioja
* Rioja
# Jonny Wilkinson

Jonathan Peter Wilkinson, lesanvet Jonny Wilkinson, zo ur c'hoarier rugbi XV etrebroadel saoz, bet ganet d'ar 25 a viz Mae 1979 e Frimley (Surrey, hag en deus gounezet Kib rugbi ar bed 2003 gant skipailh broadel Bro-Saoz.
C'hoariet en deus evit daou gleub a-hed e vicher : Newcastle Falcons (1997-2009) ha Rugby club toulonnais (2009-2014).
# Joost

Jost pe Joost zo un anv-badez izelvroek, deuet eus ar brezhoneg.

## Gerdarzh

Dont a ra eus an anv-badez brezhonek Judoc, pe eus ar stumm latin anezhañ, Judocus, anv ur sant brezhon eus ar VIIvet kantved. Judocus → Josse → Joos → Joost. An dibenn -t zo ur perzh eus rannyezhoù izelvroek zo.
A-wechoù e lavarer e teufe eus an anv latin Justus. En izelvroeg e tistager [ˈjoːst], en afrikaneg [ˈjust].

## Yezhoù all

* Judocus e latin
* Josse, e galleg

## Tud

* Joost van Lalaing, gouarnour an Izelvroioù
* Joost van den Vondel (1587 -1679), skrivagner izelvroek.
* Joost Schmidt (1893-1948) arzour alaman, eus ar Bauhaus.
# Jonzac

Jonzac :
| Iliz Saint-Gervais-Saint-Protais. ||
| Bro | Saintonge |
| Melestradurezh ||
| Stad | Frañs |
| Rannvro | Akitania-Nevez |
| Departamant | Charente-Maritime (isprefeti) |
| Arondisamant | Jonzac (pennlec'h) |
| Kanton | Jonzac (pennlec'h) |
| Kod kumun | 17197 |
| Kod post | 17500 |
| Maer Amzer gefridi | Claude Belot 2014 − 2020 |
| Etrekumuniezh | Communauté de communes de la Haute-Saintonge |
| Lec'hienn web | https://villedejonzac.fr/ |
| Poblañsouriezh ||
| Poblañs | 3 542 ann. (2020) |
| Stankter | 271 ann./km² |
| Douaroniezh ||
| Daveennoù lec'hiañ | |
| Uhelderioù | bihanañ 26 m — brasañ 87 m |
| Gorread | 13,09 km² |
| kemmañ |
Jonzac zo ur gumun c'hall hag un isprefeti en departamant Charente-Maritime, er rannvro Akitania-Nevez. Emañ war lez ar stêr Seugne. Er bloavezh 2020 e oa 3 542 a annezidi hag a reer Jonzacais anezho e galleg.

## Monumantoù ha traoù heverk

* Ar c'hastell.
* Ar marc'had.
* Ar c'hloastr.

## Kêrioù gevellet

* Grindavík (Island)

## Liamm diavaez

a vo kavet e Wikimedia Commons.
* Lec'hienn ar gumun.

## Daveoù ha notennoù

* ↑ Roadennoù ofisiel e lec'hienn an EBSSA
# Joos van Cleve

Joos van Cleve pe Joos van der Beke (war-dro 1480-1490 - war-dro 1540-1541 en Antwerpen) a oa ul livour flamank, hag a c'halle bezañ genidik eus Kleve, en Alamagn, pe eus Dugelezh Kleve da vihanañ, war lez ar Roen.
E vab Cornelis (c. 1520 - c. 1569), a oa livour ivez, ha lesanvet « sotte Cleef » dre ma oa aet da foll.
Joos van Cleve zo unan eus an ugent livour a zo bet en tiegezh van Cleve. Ar re vrudetañ all eo Hendrik van Cleve III, Marten van Cleve ha Willem van Cleve.

## Livadurioù

* Lucretia, Kunsthistorisches Museum, Vienna
* Ar Werc'hez gant he mab, Kunsthistorisches Museum, Vienna
* Leonor Aostria (1498-1558), Kunsthistorisches Museum, Vienna
* Ar Varn diwezhañ, Metropolitan Museum of Art, New York
* An dec'hadeg da Egipt, Museo de Arte de Ponce, Puerto Rico
* Gwerc'hez gant he mab, Musée des Beaux-Arts, Limoges
* Poltred un den yaouank, war-dro 1520, Mirdi an Arzoù-kaer, Lyon
* Ar Gemennadurezh da Vari, Metropolitan Museum of Art, New York
# Joppolo (Vibo Valentia)

Joppolo zo ur gumun eus Italia, e proviñs Vibo Valentia, e Calabria.
# Jonquières

Jonquières zo un anv-lec'h gallek, deuet alies diwar ar ger okitanek Jonquièras, pe Jonquièiras, "broenegi".
* Jonquières, anv gallek Jonquièras, en Aude
* Jonquières, e Bouches-du-Rhône, e Lo Martegue (Martigues) hiziv
* Jonquières, anv gallek Jonquièiras, en Hérault
* Jonquières, en Oise
* Jonquières, anv gallek Jonquièiras, e Tarn
* Jonquières, anv gallek Jonquieras, e Vaucluse
* Jonquières-Saint-Vincent, anv gallek Jonquièra de Sent Vincenç, e Gard
* La Jonquière, anv gallek La Jonquera, e Kumuniezh Emren Katalonia.
* Saint-Pierre-des-Jonquières, e Seine-Maritime .
# Joppolo Giancaxio

Joppolo Giancaxio zo ur gumun e proviñs Agrigento, e Sikilia.
# Joos de Momper

Joos de Momper (1564 - 5 a viz C'hwevrer 1635 en Antwerpen) a oa ul livour flamank.
E dad, e dad-kozh hag e dad-kuñv a oa livourien, dastumerien oberennoù arzel ha gwerzherien taolennoù. Gant e dad e teskas ar vicher.
A-drugarez d'e weledvaoù (mor pe menezioù) eo brudet Momper. Tud zo a soñj dezho ez int damheñvel ouzh ar pezh a vo livet da vare romantelezh. O gwelout a c'haller e meur a virdi en Europa : Herzog-Anton-Ulrich-Museum Braunschweig, Alte Pinakothek München, mirdi Hamburg ha hini Leipzig (Museum der bildenden Künste).
De Momper a implijas stank un teknik ha a oa dic'hizet, an diarsell endro an hini eo. Diazezet eo talenn gentañ an taolennoù war livioù ruz-rous hag az a war steuziañ betek an dalenn ziwezhañ hag a zo gris-glas, hag etrezo livioù gwer-melen. Uhel e oa ar sell en e daolennoù kentañ, ha diwezhatoc'h e teuas da vezañ izeloc'h.
Momper a genlabouras ivez gant livourien all evel Rubens, Hendrick van Balen ha Jan Brueghel gozh.

## Oberennoù

* Ar Pevar c'houlz-amzer (1612-1620 ?) Herzog Anton Ulrich-Museum, Braunschweig, Saks-Izel, Alamagn.
* Gweledva dindan an erc'h, Mirdi an Arzoù-kaer, Châlons-en-Champagne, Bro-C'hall.

## Liammoù diavaez

a vo kavet e Wikimedia Commons.
* Oabl, koumoul ha diarsell endro e oberenn Momper
* Ar Pevar c'houlz-amzer
# Joost van den Vondel

Joost van den Vondel (17 a viz Du1587 e Köln – 5 a viz C'hwevrer 1679 en Amsterdam) a oa ur skrivagner nederlandek a savas barzhonegoù ha pezhioù-c'hoari.
Ul levezon vras en deus bet Joost van den Vondel war yezh ha lennegezh an Izelvroioù er XVII$^{vet}$ kantved, par da levezon Molière evit ar galleg pe da hini Shakespeare evit ar saozneg. E varzhoneg Joannes de Boetgezant (1663), diwar-benn buhez Yann ar Badezour, a seller outi evel ar meurgan nederlandek brasañ. C'hoariet e vez e bezhioù c'hoazh. An hini anavezetañ, Gijsbrecht van Aemstel, zo bet c'hoariet bep bloaz, da Zeiz kentañ ar bloaz, etre 1637 ha 1968.
Derc'hel a reas Vondel da skrivañ betek e gozhni. Lod eus e bezhioù anavezetañ, evel Lucifer pe Adam in Ballingschap, a voe skrivet gantañ goude 1650, pa oa 65 bloaz.

## E vuhez

Ganet e oa bet Joost van den Vondel e Köln, en ur familh tud a oa tec'het diouzh Antwerpen, en Izelvroioù ar Su, abalamour ma oant protestanted mennoidi. E 1597 ez ejont da vevañ da Amsterdam, er Proviñsoù Unanet. Bevañ a reas Vondel en Amsterdam e-lec'h m'en doa ur stal dilhad, e kreiz kêr, er Warmoesstraat. Daou eus e bevar bugel a varvas ent yaouank.
Deskiñ a reas latin da c'hallout lenn al lennegezh skrivet er yezh-se. E 1625 e stagas ivez da zeskiñ henc'hresianeg da c'hallout lenn pezhioù-c'hoari an Henamzer.
E 1641 e troas a-du gant ar gatoligiezh, dindan levezon e wreg marteze, pa oa hi katolik. Kement-se ne blijas ket nemeur d’e genvroidi a oa, an darn vrasañ anezho, kalvinourien. Skridoù flemmus a savas a-enep ar galvinourien hag a-enep Johan van Oldenbarnevelt, unan eus o fennoù bras e Stadoù Holland etre 1589 ha 1619.
Mervel a reas e 1679. Bremañ emañ e vez en Nieuwe Kerk, en Amsterdam, en iliz ma vez kurunennet rouaned an Izelvroioù.
# Joppolo

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Joppolo zo anv div gumun en Italia.
* Joppolo (Calabria), e proviñs Vibo Valentia, e Calabria.
* Joppolo Giancaxio, e proviñs Agrigento, e Sikilia.

## Tud

* Beniamino Joppolo, arzour ha dramaour.
# Lillie Langtry

Lillie Langtry (1853-1929), ganet e Jerzenez, a oa Émilie Charlotte Le Breton hec'h anv gwir, a oa un aktourez ha kourtizanez saoz, serc'h d'ar roue Edouarzh VII. Lesanvet e oa « Jersey Lily » ("lireuenn Jerzenez", da lavarout eo an "Amaryllis belladonna")

## Filmoù

* E film John Huston eo Ava Gardner :
* E film William Wyler

## Levrlennadur

* Lillie Langtry, The Days I Knew, 1925. Emvuhezskrid
# Lillianes

Lillianes zo ur gumun italian, e rannvro emren Traoñienn Aosta.
# Lilo & Stitch

Lilo & Stitch a zo ur film tresadennoù-bev hir saoznek, sevenet gant an daou filmaozer kanadian Dean DeBlois (1970-) ha stadunanat Chris Sanders (1962-).
Produet gant Walt Disney Feature Animation e voe skignet gant Walt Disney Pictures, evit ar wech kentañ, d'ar 16 a viz Mezheven 2002 e Stadoù-Unanet Amerika. Eil film bevaat ha daou-ugent ar Studioioù Disney e oa, war-lerc'h Atlantis: The Lost Empire (e miz Mezheven 2001) hag a-raok Treasure Planet (e miz Du 2002).

## Liamm diavaez

* (en) Tañvadenn ofisiel ar film.

## Notennoù ha daveennoù

* ↑ Pemp munutenn ha pevar-ugent e bad.
* ↑ (en) Lilo & Stitch war Internet Movie Database.
* ↑ Kentaenn.
# Lilongwe

Lilongwe eo kêr-benn ha kêr vrasañ Malawi. 723 576 annezad a oa enni e 2010. Deuet eo da vezañ kêr-benn ar vro e plas Zomba e 1975. Abaoe 2008 eo kêr pobletañ Malawi, dirak Blantyre.

## Daveennoù

* ↑ , poblañs kêrioù Malawi e 2010 er World Gazetteer.
# Lilongwe (distrig)

Lilongwe zo un distrig eus Malawi, ennañ kêrbenn ar vro, Lilongwe.

## Daveenn

* ↑ Ofis Broadel stadegoù Malawi
g • ka • keDistrigoù Malawi :
| Rannvro an Norzh | Chitipa · Karonga · Likoma · Mzimba · Nkhata Bay · Rumphi |
| Rannvro ar C'hreiz | Dedza · Dowa · Kasungu · Lilongwe · Mchinji · Nkhotakota · Ntcheu · Ntchisi · Salima |
| Rannvro ar Su | Balaka · Blantyre · Chikwawa · Chiradzulu · Machinga · Mangochi · Mulanje · Mwanza · Neno · Nsanje · Phalombe · Thyolo · Zomba |
# Lillers

Kumunioù Bro-C'hall :
| Anv | Lillers |
| Skoed | |
| Lec'hiadur Lillers e Kanton Lillers hag en Arondisamant Béthune | |
| Riez | Bro-C'hall |
| Rannvro | Hauts-de-France |
| Departamant | Pas-de-Calais |
| Bro hengounel | |
| Arondisamant | Béthune |
| Etrekumuniezh | Communauté de communes Artois-Lys |
| Kanton | Pennlec'h Kanton Lillers |
| Kod INSEE | 62516 |
| Kod post | 62190 |
| Maer | Lucien Andries (Strollad Komunour Gall) |
| Amzer-gefridi | 2008-2014 |
| Gorread | 26,9 km² |
| Led | 50° 33' 52" Norzh |
| Hed | 02° 28' 59" Reter |
| Uhelder kreiz | 29 m |
| Uhelder bihanañ | 18 m |
| Uhelder brasañ | 88 m |
| Poblañs hep kontoù doubl | 9 875 (2007) |
| Stankter | 367 a./km² |
| Lec'hienn ar gumun | mairie-lillers.fr |
Lillers a zo ur gumun hag ur gêrig eus departamant Pas-de-Calais (Bro-C'hall). Pennlec'h Kanton Lillers eo.

## Istor
### XX$^{vet}$ kantved

Brezel-bed kentañ: roet e voe ar Groaz Brezel 1914-1918 d'ar gumun e 1920 .

## Notennoù ha daveoù

* ↑ Pages 14-18
* ↑ Cassini hag EBSSA
# Lille (Belgia)

a vo kavet e Wikimedia Commons.
Lille zo ur gumun e Flandrez Belgia en Arondisamant Turnhout hag e proviñs Antwerpen.
* Lec'hiadur
* Banniel
* Skoed

## Douaroniezh

* Gorread : 59,62 km²
* Poblañs (2022) : 16 688 a dud
* Stankter : 280 den/km²
# Lilly

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Lilly zo anv meur a dra.

## Lec'hanvioù
### Bro-C'hall

* Lilly, e Normandi, en Eure.

### Stadoù-Unanet

* Lilly, e Georgia,
* Lilly, e Pennsylvania

## Tud
### Anv-badez

* Lilly Engström (1843–1921), emsaverez svedat evit gwirioù ar merc'hed
* Lilly Martin Spencer (1822-1902), livourez stadunanat

### Anv-tiegezh

* William Lilly (1602-1661), astrologour
* John Lilly, anv meur a zen
** John Cunningham Lilly (1915-2001), fizikour
* Evangeline Lilly (1979-), aktourez ganadian

## Oberennoù
### Film

* Lilly unter den Linden, film alaman e 2002.

### Kanaouennoù

* Lilly – kanaouenn italianek en albom heñvelanvet gant Antonello Venditti e 1975,
* Lilly, gant Pink Martini, en albom Hang On Little Tomato e 2004.

## Pennadoù kar

* Lili
* Lillie
* Lily
# Lilo

Lilo zo ur berranv alamanek, deveret eus Liselotte, a zo ur berradur savet diwar Lise (deuet eus Elisabeth) ha Charlotte.

## Tud

* Lilo Beil (* 1947), skrivagnerez alaman
* Lilo Friedrich (* 1949), politikourez alaman
* Lilo Grahn (1943–2007), aktorez alaman
* Lilo Hardel (1914–1999),skrivagnerez alaman
* Lilo Keller (* 1946), sonerez suis
* Lilo Kunkel (* 1975), ograouerez alaman
* Lilo Linke (1906–1963), skrivagnerez alaman
* Lilo Pulver, anv micherel an aktorez suis Liselotte Pulver
* Lilo Wanders, lesanv Ernie Reinhardt, aktor/aktorez.

### Lesanvioù

* Lilo, lesanv ar maffioso stadunanat Carmine Galante,
* Lilo, lesanv an aktorez stadunanat Lindsay Lohan.

## Lec'hanvadurezh

* Lilo, kêriadenn e kontelezh Armagh, e Norzhiwerzhon.

## A bep seurt

* Lilo & Stitch, un dresadenn-vev gant ar gompagnunezh Walt Disney.
# Lily

Lily zo un anv-badez saoznek.

## Orin

Diwar lily, anv saoznek al lilienn.

## Tud

* Lily Aldridge (ganet e 1985), dougerez dilhad stadunanat
* Lily Allen (ganet e 1985), kanerez saoz
* Lily Berglund (1928–2010), kanerez svedat
* Lily Blatherwick (1854-1934), livourez saoz
* Lily Bloom, aktourez c'hall
* Lily Bouwmeester (1901–1993), aktourez izelvroat
* Lily Braun (1865–1916), skrivagnerez alaman
* Lily Brayton (1876–1953), aktourez saoz
* Lily Cahill (1888–1955), aktourez stadunanat
* Lily-Rose Depp (g. e 1999), aktourez c'hall-stadunanat
* Lily Tien (born 1967), aktourez taiwanat
* Lily Tuck (born 1938), romantourez stadunanat
* Lily Weiding (1924–2021), aktourez danat

## Lesanv

* « Jersey Lily » , lesanv Lillie Langtry (1853-1929), aktourez genidik eus Jerzenez.

## Lennegezh

* Lily Potter, mamm Harry Potter e romantoù J. K. Rowling.

## Pennadoù kar

* Lili
* Lilly
# Kubewano

E steredoniezh eo ur c'hubewano un draezenn eus gouriziad Kuiper hag a gelc'htro en tu-hont da Neizhan ha n'emañ ket e dasson gant ar blanedenn-se. Ar c'hubewanoioù o deus hanterahelioù bras er rann 40-50 unanenn astronomek hag, er c'hontrol da Bloudon, ne dreuzont ket kelc'htro Neizhan. Graet e vez traezoù klasel Gouriziad Kuiper anezho ivez, dre ma'z eo peuzkelc'hiek o c'helc'htro.
Dont a ra an anv souezhus eus ar c'hentañ traezenn dreuzneizhanat (TTN) bet dizoloet (en tu-hont da Bloudon ha da Charon), (15760) 1992 QB1. Ar re a oa bet kavet war he lerc'h a oa bet graet "QB1-o's" anezho e saozneg (distaget kioubewno), ha chomet eo an anv-se.
E-touez ar c'hubewanoioù e kaver:
* (15760) 1992 QB1, an hini kentañ kavet
* Makemake ar c'hubewano brasañ anavezet hag unan eus an TTNoù brasañ ivez. Lakaet war roll ar planedennoù-korr.
* Haumea, ur stumm hir gantañ, div loarenn hag ur reveulzi herrek (3.9h). Lakaet war roll ar planedennoù-korr.
* 50000 Quaoar, e-touez ar re vrasañ
* 20000 Varuna, e-touez ar re vrasañ
# Kuens

Kuens, pe Caines en italianeg, zo ur gumun vihan en Italia, e proviñs Sutirol (anvet ivez proviñs emren Bolzano-Bozen), e Trentino-Alto Adige. 385 a dud zo enni o chom.
# Ku Klux Klan

Un aozadur politikel stadunanat kuzh eo Ku Klux Klan. Difenn a ra glanded Amerika (Amerikkka a skriv e enebourien), da lavarout eo Amerika WASP: gwenn, angl-ha-saoz ha protestant, a-enep an Afroamerikaned, ar gatoliked pe ar yuzevien.

## Istor

Ku Klux Klan (KKK) zo bet anv meur a strollad er Stadoù-Unanet, hiziv hag en amzer dremenet, a erbed pe a erbede ar pezh a weler dre vras evel mestroni ar Re Wenn, an enepyuzevegezh, ar ouennelouriezh, an enep-katoligiezh, an homofobiezh, hag an "nativism". Alies o deus implijet ar strolladoù-se ar sponterezh, ar feulster hag oberoù abaferezh evel deviñ kroazioù evit mac'homañ an Amerikaned a orin afrikan ha strolladoù all eus ar boblañs.
Krouet e oa e Pellgent 1865 pe e deroù ar bloaz 1866. Sevel a reas a-enep ar gwirioù bonreizel roet d'an Afroamerikaned goude ar Brezel Diabarzh. Ober a reas torfedoù a bep seurt neuze.
Rannet e vez istor ar C'hu-Klux-Klan e tri mare : eus 1865 betek 1871 evit an hini kentañ, eus 1915 betek 1944 evit an eil hag adalek 1946 evit an trede. E "oad aour" a voe ar bloavezhioù 1920 ha 1930 avat.
* Ar groaz tan, unan eus arouezioù KKK
* Izili KKK bodet e 1922

## Liammoù diavaez

* Your Friendly Liberal Neighborhood Ku-Klux-Klan, ur ganaouenn.
* The Ku Klux Klan gant an FBI.
# Kuala Lumpur

Kuala Lumpur eo kêr-benn Malaysia. 1,4 milion a dud o chom enni e 2010 met pa gonter “Kuala Lumpur Vras” ez eo un tolpad kêr gant 7,2 milion a dud. N’emañ e-barzh stad ebet eus Malaysia met e-barzh un enklozadur e stad Selangor, anvet Tiriad Kevreadel Kuala Lumpur. Unan eus kêrioù pouezusañ ar bed ez eo e-keñver an armerzh.
a vo kavet e Wikimedia Commons.
# Kuartango

Kuartango (Cuartango e spagnoleg, diofisiel) zo ur gumun e gwalarn proviñs Araba‎, en Euskal Herria.
# Kuba

Kuba (Cuba e yezh ar vro, distaget /ˈkuβa/) zo ur republik dizalc'h er Mor Karib, en Amerika. Enez Kuba a ya ouzh hec'h ober, hag un nebeud inizi nes, an hini vrasañ eo Isla de la Juventud. En hanternoz dezhi emañ Stadoù-Unanet Amerika ha Bahamas. Er c'hornôg emañ Mec'hiko, er c'hreisteiz an Inizi Cayman ha Jamaika, er gevred emañ enez Hispaniola, div stad enni: Haiti hag ar Republik Dominikan. La Habana eo ar gêr-benn. Ul lodennig vihan, Guantánamo, a zo dalc'het gant ar Stadoù-Unanet o deus ur bon arme eno.

## Kêrioù

* La Habana, ar gêr-benn, porzh-mor en hanternoz
* Santiago de Cuba, e reter an enez
* Cienfuegos, e kreisteiz an enez

## Proviñsoù Kuba

* Gwelout Proviñsoù Kuba.

## Istor

Dizoloet e voe an enez gant Kristof Kolomb, ha kemeret an enez en anv rouaned Spagn. Distrujet e voe an Indianed war zigarez deskiñ dezho pediñ ha labourat. Degaset e voe sklaved eus Afrika da zifraostañ ha da c'hounit sukr ha kafe.
E 1898 en em savas an enez a-enep yev mistri Madrid, ha brezel kriz a voe. Dont a reas an Amerikaned, en anv ar Frankiz, da sikour reiñ lamm d'ar Spagnoled, gant ar soñj da lakaat o c'hrabanoù war ar vro (kemend-all a raent ahont er Filipinez).
(da echuiñ)

## Sevenadur

Kan broadel Kuba eo la Bayamesa

## Tud dibar
### C'hoarierion echedoù

** Lázaro Bruzón
** José Raúl Capablanca
** Juan Corzo
** Lenier Dominguez-Perez

### Politikerien

* José Martí
* Fidel Castro
* Huber Matos

### Sonerien

* Benny Moré
* Compay Segundo
* Tito Puente
* Eliades Ochoa

## Bevoniezh
### Evned

E Kuba eo e kaver bihanañ evn ar bed : Kolibri Elena a vez graet anezhañ (Mellisuga helenae). 5 pe 6 santimetr hed eo ha pouezañ a ra eus 1,6 da 1,9 gramm.

## Skeudennoù

* Amañ:

## Pennadoù kar

Antigua ha Barbuda • Bahamas • Barbados • Belize • Costa Rica • Dominica • Republik Dominikan • Grenada • Guatemala • Haiti • Honduras • Jamaika • Kanada • Kuba • Mec'hiko • Nicaragua • Panamá • Saint Kitts ha Nevis • Santez Lusia • Sant-Visant hag ar Grenadinez • El Salvador • Stadoù-Unanet Amerika • Trinidad ha Tobago
Tiriadoù dalc'het Danmark : Greunland  Frañs : Clipperton • Gwadeloup • Martinik • Saint-Barthélemy • Saint-Martin • Sant-Pêr-ha-Mikelon  Izelvroioù : Aruba • Bonaire • Curaçao • Saba • Sint Eustatius • Sint Maarten Rouantelezh-Unanet : Anguilla • Bermuda • Inizi Gwerc'h Breizh-Veur • Inizi Cayman • Montserrat • Turks ha Caicos